### Resume

To private bygherrer har anmodet om en lokalplan for dele af arealerne øst for [adresse] og nord for [adresse]. Arealerne er udlagt til erhvervsområde i kommuneplanen og dyrkes i dag som landbrugsjord med undtagelse af [adresse], der benyttes til parkering af virksomheden [adresse] 1. Hovedparten af området er omfattet af eksisterende erhvervslokalplaner, der aflyses med denne lokalplan.
Den nordligste del af området skal bruges til offentlige formål i form af privathospital. Den sydligste del skal fortsat udlægges til erhverv, men virksomhedsklasserne nedsættes fra 5 til maksimum 4 af hensyn til hospitalet. Der er mulighed for detailhandel med særligt pladskrævende varer i den sydligste del af lokalplanområdet mod [adresse].

### Sagsfremstilling

![](data:image/png;base64...)

Figur 1: Afgrænsning af området

Planens historik:

Teknisk Udvalg besluttede på mødet 2. november 2021, pkt. nr. 244, at igangsætte udarbejdelse af lokalplan nr. 1354.

Lokalplanens indhold:
Lokalplanforslaget muliggør opførelse af et privathospital i den nordligste del af lokalplanområdet, samt erhverv og detailhandel med særlig pladskrævende varegrupper i den sydligste del af lokalplanområdet. Lokalplanen omfatter et område på ca. 24 ha. Inden for området kan der etableres virksomheder op til miljøklasse 4, i en højde på 17 meter og med en grundstørrelse på minimum 3.500 m².

Curt Mathiasen går fra 1- 7, hvor 1 eksempelvis er liberalt erhverv og 6 er et stort slagteri. Miljøklasserne siger noget om, hvilken afstand der skal være mellem virksomheder og støjfølsomme anvendelser som boligområder for at undgå miljøkonflikter. Erhverv har hidtil kunnet etableres med virksomheder i op til klasse 5. Dette reduceres til virksomhedsklasse 3-4 med den nye lokalplan og placeres, så der tages hensyn til, at hospitalet er støjfølsom anvendelse.

I den nordligste del af lokalplanen til erhverv og offentlige formål, herunder privathospital, kan der i alt etableres 25.000 m² byggeri i op til 3 etager. [adresse] kommer til at fremstå som en samlet bebyggelse med flere fløje, der går vinkelret på hinanden. Dette er med til at trække naturen helt op omkring bygningen samt skabe et central ankomst areal og separat vareindlevering. Omkring privathospitalet etableres en parklignende beplantning med variation mellem enkeltstående træer og grupper af træer.

I den sydligste del af området kan der bygges 3 m3/m² og højst halvdelen af grundarealet. Hvilket er tilsvarende de eksisterende lokalplaner, som denne lokalplan aflyser. Der er udlagt vejbyggelinjer omkring vejene for at videreføre principperne i området med sammenhængende grønne strøg langs vejene. På facadegrunde langs [adresse] er der stillet særligt høje krav til arkitekturen, da [adresse] er en af hovedindfaldsvejene til Vejle. Erhvervsområdet får vejadgang fra [adresse] og [adresse].

Lokalplanområdet er i dag delvist dækket af henholdsvis lokalplan nr. 165 For et område ved [adresse], Grundet [adresse] og [adresse] og lokalplan nr. 1012 For et erhvervsområde ved [adresse] og [adresse], Alf Mikkelsen. Et mindre del af lokalplanområdet er ikke lokalplanlagt. Denne lokalplan udarbejdes efter samme principper som er gældende i de to gældende lokalplaner samt strukturplanen for området.

Miljøvurdering:
Forslag til lokalplan nr. 1354 er screenet jævnfør miljøvurderingsloven. På baggrund af screeningen er det forvaltningens vurdering, at planen ikke vil medføre væsentlig påvirkning af miljøet, og der udarbejdes derfor ikke en miljøvurdering.

Høringsperiode:

Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på 4 uger, dog 2 uger for mindre lokalplaner, og 8 uger for lokalplaner med tillæg der har været i fordebat.

Høringsperioden for lokalplanen fastsættes til 4 uger, da lokalplanen er af en karakter, med et geografisk anvendelsesområde, en kompleksitet og et omfang, hvor 4 uger vurderes at være rimelig tid til inddragelsen af offentligheden.

[adresse]:

Lokalplanområdet er privatejet og overføres fra land- til byzone. Der foreligger en underskrevet frafaldserklæring.

### Sagens videre forløb

Sagen skal behandles af Økonomiudvalget og byrådet.

### Klima og resiliensvurdering

Nyt byggeri og anlægsarbejde vil altid øge udledningen af CO2.

I forbindelse med lokalplanen sikres gode stiforbindelser i området, der kobles sammen med eksisterende stier og holdepladser for busser. Stierne vil medvirke til at gøre det attraktivt at cykle eller tage kollektiv trafik til området. Dette medvirker til at reducere lokalplanens forventede klimaaftryk.

I lokalplanen sikres bevaring af eksisterende samt ny beplantning. Dette har en positiv indvirkning på CO2.

### Historik

Teknik- og Miljødirektøren indstiller, 8. februar 2022, pkt. 33:

at udvalget anbefaler over for byrådet, at forslag til lokalplan nr. 1354 vedtages og offentliggøres i 4 uger.

Beslutning fra Teknisk Udvalg, 8. februar 2022, pkt. 33:

Anbefalet.

Beslutning fra Økonomiudvalget, 28. februar 2022, pkt. 48:

Anbefales.

### Beslutning

Godkendt.

Fraværende Ziggy Skov.

Fraværende Olga Bruun. I stedet mødte Kenny Brandt.